《感寓二首 其二》
唐代·梁德裕

幽涧生蕙若，幽渚老江蓠。荣落人不见，芳香徒尔为。

不及绿萍草，生君红莲池。左右美人弄，朝夕春风吹。

叶洗玉泉水，珠清湛露滋。心亦愿如此，托君君不知。

作者简介：唐易州易县人。玄宗开元中，任左监门率府兵曹参军。天宝初，任国子监四门助教。仕途不得意，乃作《感寓》二首，以抒怀才不遇之情。